താറാവുകള് കൂട്ടത്തോടെ ചത്തസംഭവം: വിവിധ വകുപ്പ് മേധാവികള് പരിശോധനനടത്തി കളമശേരി: കഴിഞ്ഞ ദിവസം താറാവുകള് കൂട്ടത്തോടെ ചത്തൊടുങ്ങിയ എച്ച്എംടി കോളനി മാറ്റക്കാട് കരിക്കാട്ട് പാടത്ത് ഇതുമായി ബന്ധപ്പെട്ട വിവിധ വകുപ്പ് മേധാവികളെത്തി പരിശോധന നടത്തി. എച്ച്എംടി കോളനിയില് നെടുനാര ഷംസുദ്ദീന്റെ താറാവുകളാണ് ചത്തുകൊണ്ടിരുന്നത്. സമീപത്തെ പാടത്തെ വെള്ളത്തിന്റെ സാമ്ബിള് പ്രാഥമിക പരിശോധന നടത്തിയതില് ഇകോളിന് ബാക്ടീരിയയുടെ അംശമുള്ളതായതല്ലാതെ മറ്റൊന്നും കണ്ടെത്താനായില്ല. ഏറെ വിവാദമായതോടെയാണ് വിവിധ വകുപ്പുകള് സ്ഥലത്തെത്തി പരിശോധന നടത്തുന്നത്. ജില്ലാ വെറ്ററിനറി സര്ജന് ഡോ. ഐശ്വര്യ, ചീഫ് വെറ്ററിനറി ഓഫീസര് ഡോ. ഇന്ദിര, ഡോ. കെ.പ്രസന്ന, എഫ്പി ഡെമിയോളജിസ്റ്റ് സുജ ജോണ് എന്നിവരുടെ നേതൃത്വത്തില് ജീവനുള്ളതും, ചത്തതുമായ താറാവുകളെ ശേഖരിച്ച് തിരുവല്ലയിലെ വെറ്ററിനറി റീജണല് ലാബില് പരിശോധനക്കയച്ചു. കളമശേരി പ്രൈമറി ആരോഗ്യ വിഭാഗം എച്ച്ഐഎമ്മിന്റെ നേതൃത്വത്തില് ആരോഗ്യ ഉദ്യോഗസ്ഥര് പാടത്ത് നിന്നും ജലം ശേഖരിച്ച് പരിശോധനക്കുമായി കാക്കനാട് റീജണല് ലാബിലേക്കും അയച്ചു. മലിനീകരണ നിയന്ത്രണ ബോര്ഡ് ഉദ്യോഗസ്ഥരും സ്ഥലത്തെത്തി വെള്ളത്തിന്റെ സാമ്ബിള് പരിശോധനയ്ക്കെടുക്കുകയും നാട്ടുകാര് ആരോപണം ഉന്നയിച്ച സമീപത്തെ കമ്ബനി പരിസരവും പരിശോധിച്ച് മടങ്ങി.